Moj sin je imel zelo hudo alergijo na citruse. Oboževal je mandarine, ampak po enem samem krhlju je imel tako rdečo ritko, da smo ob previjanju vsi jokali z njim, ker ga je tako bolelo/peklo. Mandarine smo skrivali pred njim, da ne bi imel težav.  Potem pa sem odkrila mandarine z Neretve, ki niso špricane, ki se ne kopajo v kemikalijah in smo poskusili s tistimi. Sin ni imel nobenih težav! Končno je lahko pojedel ogromno mandarin, kar učke so se mu zasvetile vsakič, ko jih je videl, in ni imel nobenih reakcij. Takrat sem ugotovila, da sploh ni bil alergičen na mandarine kot take, ampak na vse kemikalije, s katerimi so obdelane.  Od takrat nismo nikoli več kupili mandarin v trgovini. In če sem iskrena, tudi drugega sadja in zelenjave ne (ali pa res izjemoma). Pojavila se je možnost, da se povežemo direktno s pridelovalcem, beseda je dala besedo in odločili smo se, da dostop do tega zares najboljšega sadja ponudimo tudi drugim. Najprej samo domačim, prijateljem in znancem, naslednjo sezono pa smo začeli s prodajo po Dolenjski in Gorenjski. Na Instagramu so se vrstile pobude “pridi še k nam” … in kmalu smo bili po vsej Sloveniji.  Stranke razveseljujemo z dostavo in mnoge med njimi imajo podobno zgodbo kot mi – alergije na citruse, ki to sploh niso. Mnogi so mislili, da ne bodo smeli nikoli več jesti mandarin, potem pa so ugotovili, da lahko uživajo v nešpricanih mandarinah z Neretve.